Jagoff
Jagoff vel jag-off est vocabulum indignum Americanum ex lingua Anglica Pittsburgensi, hominem stupidum vel ineptum significans. Quod saepissime in regionibus Pittsburgi et Pennsylvaniae Occidentalis auditur. Liber Dictionary of American Regional English vocabulum definit 'generalem obtrectationis appellationem'. Habent hoc omnino incolae Pittsburgi, inter exsules Pittsburgenses affectum benigne nostalgicum eliciens. Secundum Barbaram Johnstone, professorem Anglicae et linguisticae in Universitate Carnegie Mellon, vocabulum in insulis Britannicis septentrionalibus ortum est, in regione quae multos advenas ad Pittsburgum praebuit. Deducitur a verbo to jag, quod 'fodicare, pungere' significat. Johnstone dixit, "Nemo putat haec derivata a jag obscena esse."